Sepulcretum Yanghai
Sepulcretum Yanghai Situs sepulcreti Yanghai in Xinjiang Sepulcretum Yanghai, Sinice 洋海墓群 Yanghai muqun, coemeterium nationis Gushi(en), est locus archaeologicus iuxta oppidum Yanghaixia municipii Tuyugou(zh) in provincia autonoma Xinjiang Sericae, haud longe distans ab emporio Turpan. Ibi iuxta ossa viri cuiusdam qui samanaeum fuisse censetur, anno circiter 500 a.C.n. mortui, repertus est calathus in qua folia, caules, fructus contusi Cannabis sativae depositi erant; ibi etiam fructus Capparis spinosae reperti sunt. In sepultura alia sarmenta Vitis viniferae inventa sunt omnis huius regionis antiquissima.